open-index/open-wikipedia-markdown huggingface dataset:
AlphaBat

**AlphaBat** (հանգըլ՝ 알파벳), հարավկորեական հիփ-հոփ բոյ բենդ, ձևավորել է 2013 թվականին Simtong Entertainment-ի կողմից։ Խումբը հանդես է գալիս նաև ճապոնական Jakol Corporation լեյբլի հովանու ներքո՝ սկսած 2016 թվականից։

## Անդամներ
### Ներկայիս անդամներ
* Բետա (իրական անուն՝ Ջի Հա Յոն, հանգըլ՝ 지하용) (վերադարձել է բանակից)
* Էպսիլոն (իրական անուն՝ Յու Յոն Ջին, հանգըլ՝ 유영진)
* Գամմա (իրական անուն՝ Քիմ Ջուն Սու, հանգըլ՝ 김준수)
* Հիտա (իրական անուն՝ Սոլ Ջուն, հանգըլ՝ 설준)
* Կապպա (իրական անուն՝ Լի Յոն Հուն, հանգըլ՝ 이용훈) (խմբի անդամ է 2016 թվականից)

### Նախկին անդամներ
* Քյումին
* Յուտա (իրական անուն՝ Շին Սո Ռին, հանգըլ՝ 신세린)
* Ջիթա (իրական անուն՝ Կիմ Սո Յոբ, հանգըլ՝ 김수엽) (դեռևս հաշվառված է բանակում)
* Ֆիյ (իրական անուն՝ Լի Սան Հա, հանգըլ՝ 이산하)
* Քոդ (իրական անուն՝ Կիմ Սան Հուն, հանգըլ՝ 김상훈)
* Դելտա (իրական անուն՝ Չո Յոն Սու, հանգըլ՝ 최연수)

## Սկավառակագրություն
### Երաժշտական տեսահոլովակներ

### Այլ երաժշտական տեսահոլովակներ

### Ստուդիական ալբոմներ

## Ծանոթագրություններ

Կատեգորիա:Հարավկորեական երաժշտական խմբեր
Զաղապայի գավառակ

**Զաղապա**, գավառակ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթում։ Շապին Գարահիսարի գավառի կազմի մեջ։ Կենտրոնը Զաղապա ավանն էր։

Գավառը տարածվում էր Ակշարօվա գաշտավայրի արևելյան ծայրամասում։

## Տես նաև
* Սեբաստիայի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գավառներ
Սպատա (քաղաք)

**Սպատա** (), փոքրիկ քաղաք Հունաստանում։ Գտնվում է ծովի մակարդակից 131 մետր բարձրության վրա, Աթենքից 16 կմ արևելք։ Ատիկա պերիֆերիայի Արևելյան Ատտիկա պերիֆերիական միավորի Սպատա Արտեմի դիմոսի ադմինիստրատիվ կենտրոնը։ Ըստ 2011 թվականի տվյալների բնակչությունը կազմում է 9198 մարդ։

2001 թվականին քաղաքի հարավային հատվածում բացվել է Աթենքի միջազգային օդանավակայանը՝ «Էլեֆտերիոս Վենիզելոս»-ը։

մինի|Աթենքի միջազգային օդանավակայան «Էլեֆտերիոս Վենիզելոս»

## Սպատա դիմոս
Սպատա դիմոսի մեջ է ընդգրկված տասը բնակավայր։ Բնակչությունը, ըստ 2011 թվականի տվյալների, կազմում է 12333 մարդ։ Տարածքը կազմում է 55,042 քառակուսի կիլոմետր։

## Քաղաքի բնակչություն

## Ծանոթագրություններ

Կատեգորիա:Հունաստանի քաղաքներ
Դենիս Էպոտե

**Դենիս Լոուրենս Դյենգու Էպոտե** (, ), կամերունցի լրագրող։
Եղել է առաջին լրագրողը, որ Կամերունի ազգային հանրային հեռուստատեսությամբ ներկայացրել է նորությունները ֆրանսերենով։ Լրատվամիջոցը հետագայում դարձել է Կամերունի ռադիոհեռուստատեսություն։ 2022 թվականի հունվարին մամուլի խմբի տնօրենների խորհրդի ավարտին Դենիզ Էպոտեն երեք անգամ նշանակվեց TV5Monde-ի, TV5Monde USA-ի PCA-ի և TV5Monde Latin America-ի PCA-ի շուկայավարման տնօրենի պաշտոնը ստանձնելով 2022 թվականի փետրվարի 1-ին։

## Կյանք
Ծնվել է 1954 թվականի նոյեմբերի 22-ին։ Նրա հայրը` Ժան Կլոդ Էպոտեն, եղել է ֆինանսական ոլորտի աշխատող։  Նրա ծնողներն այժմ թոշակառու են։
Ընտանիքի ավագ զավակն է, ունի մեկ քույր և երկու եղբայր։ Միջնակարգ կրթություն ստանալուց հետո ընդունվել է Յաունդեի լրագրողական միջազգային դպրոց։ 1991 թվականին նա ամուսնացել է կամերունցի բարձրաստիճան պաշտոնյա Դուրանդի հետ։ Նրանք բաժանվել են։

## Կարիերա
1981 թվականին նա սկսել է իր կարիերան Կամերունի ռադիոյում։ 1985 թվականին նա դարձել է Կամերունի ազգային ալիքի առաջին կին ներկայացուցիչը։ Իր անգլիախոս աշխատակից Էրիկ Չինջեի հետ նրանք նորություններ են հաղորդել 1985-1993 թվականներին։ 1993 թվականին Կամերունի ռադիոհեռուստատեսությունից հեռանալուց հետո նա տեղափոխվում է TV5 Monde և Ֆրանսիական միջազգային ռադիո։ 2022 թվականի հունվարին մամուլի խմբի տնօրենների խորհրդի ավարտին Դենիզ Էպոտեն երեք անգամ նշանակվեց TV5Monde-ի, TV5Monde USA-ի PCA-ի և TV5Monde Latin America-ի PCA-ի շուկայավարման տնօրենի պաշտոնը ստանձնելով 2022 թվականի փետրվարի 1-ին։

## Հեռարձակումներ
1999 թվականին Դենիս Էպոտեն վարում է «Եվ եթե դու ինձ ասես ամբողջ ճշմարտությունը» ամենաշաբաթյա շոուն։ Այս հեռուստաշոուն բաց է բոլորի համար, ում հետաքրքրում է Աֆրիկայի ապագան։ Հաղորդման ժամանակ Դենիսը հյուրերի հետ քննարկում է Աֆրիկայի ամենահրատապ խնդիրները։
2009 թվականին, նախագծի 10-ամյակի առթիվ Դենիսը հրավիրել էր Մալիի նախագահ Ամադու Տումանի Տուրեին։ Այդ ժամանակ հաղորդումն արդեն ունեցել էր ավելի քան 200 հյուր։ Նախագծի սկզբից նա հրավիրել էր մի շարք հայտնի մարդկանց, ինչպիսիք են Անդրի Ռաջուելինան, Օմար Բոնգոն, Ջեյմս Միշելը, գեներալ Մոհամեդ Օուլդ Աբդել Ազիզը և Ամինատա Թրաորեն։
Նա վարում է նաև «Աֆրիկյան մամուլ» հաղորդումը, որի ժամանակ հարթակ է տրամադրվում «Ազատության ամսագրի» լրագրողներին, որտեղ նրանք քննարկում են Աֆրիկայի նորությունները։
Կիրակի օրերը նա ամփոփում է նախորդ շաբաթվա աֆրիկյան նորությունները «Դենիս Էպոտեի շաբաթ» սյունակում։

## Պարգևներ
Իր կարիերայի սկզբում Դենիս Էպոտեն արդեն ստացել էր մի շարք պարգևներ։ 2001 թվականին Ադուջայում Դենիսը պարգևատրվել է որպես լավագույն հեռուստամեկնաբան։ 2013 թվականի մայիսին նա արժանացել է Պատվո լեգեոնի շքանշանի։ 
Արժանացել է Ֆրանսիայի, Բուրկինա Ֆասոյի, Սենեգալի և Կամերունի մի շարք պարգևների։
2014 թվականին ներառվել է Աֆրիկայի ամենաազդեցիկ մարդկանց շարքում (ըստ Ֆորբսի)։

## Ծանոթագրություններ

Կատեգորիա:Կամերունցի լրագրողներ
Կատեգորիա:Կամերունցի կանայք
Կատեգորիա:Կին հեռուստալրագրողներ
Ժողովածու (4669)

**Ժողովածու** (4669), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4669 թվի տակ։ Ձեռագիրը գրվել է 1675 թվականին Գրիգոր երեէց Գագցի գրիչի կողմից [ենթադրաբար] Պերկամ քաղաքում։ Ստացողը եղել է Դավիթ Թօղաթեցին։ Գրված է թղթի վրա, որը ունի 20x14 չափս։ Ձեռագիրը կազմված է 237 թերթից։ Գրված է միասյուն, նոտրգրով։ Կազմը՝ կաշեպատ տախտակ, աստառը՝ դրոշմազարդ կտավ։ Հիշատակարաններ՝ գրչի 14բ, 49ա, 58բ, 113ա, 165ա, 211բ, 212ա, հետագայի՝ 207 (1727թ.), 173բ (1759թ.), 165բ (1761թ.), 1ա (1763 1766թթ. ), 173բ (1769թ.), 173ա (1775թ.), 161ա (1787թ.), կնիք՝ 1բ (Ատոմ)։
## Բովանդակություն
* Յաղագս հողմոց,
* Յաղագս Դ տարեբաց,
* Պատճառ է աւուրց արարչութեան,
* Վանականի վրդ-ի Յաղագս տարեմտից,
* Հարցմունք և պատասխանիք յԱւետարանէն,
* Բանք իմաստնոց,
* Վասն թղթոյն, զոր ետ աստուած Ադամայ,
* Հարցմունք և պատասխանիք Վանականի վրդ-ի,
* Դաւանութիւնք (Աթանաս, Ներս. Շնորհալի),
* Հարցմուքն և տաճկաց թագաւորին և պատասխանիք Տիմոթեայ Անաիոքացւոյ,
* Բանք ընդդիմագրականք առ մահմեդականքն,
* Յովհ. Երզնկացւոյ Յաղագս երկնային շարժման, Խրատ հասարակաց քրիստոնէից,
* Հարցմունք ուսումասիրաց և պատասխանիք վրդ-աց,
* Վասն Յովհաննու Մկրտիչին և գալստեանն մոգուց,
* Կարգաւոութիւն օրհնութիւնաբեր ցուղակին,
* Վասն է մահու չաձ մեզաց,
* Վասն աստիճանաց եկեղեցւոյ,
* Վասն ԺԲ առաքելոց,
* Փիլիսոփայական մանունք,
* Ի Կանոնագրոց,
* Խրատ մկրտութեան քրիստոնէից,
* Վարդանայ վրդ-ի Վասն հրաշիցն, որ եղև յԵրուսաղեմ,
* Խրատք (Մովսէս վրդ., Յովհ. Երզնկացի, անանունք),
* Գովասանք հաղորդագրութեան,
* Սարգսի վրդ-ի,
* Հարցմունք և պատասխանիք յաղագս պահոց և նաւակատեաց,
* Ի Հարանց վարուց,
* Վասն տեսլևանն Մուղրոյն,
* Ի Սանդուղք գրոց Յովհ. Կլեմաաքի,
* Տասնաբանեայ պատուիրանք,
* Վասն հարուածոցն Եգիպտոսի,
* Յակ. Ղրիմեցւոյ Յաղագս պսակի մուսնացելոց,Յաղագս ազգականութեան,
* Կարգ և թիւ կաթողիկոսաց հայոց,
* Գր. Տաթևացւոյ Վասն աթոռոյն Աղթամարայ,
* Կիրակոսի կթղ-ի Վիրապեցւոյ Թուղթ առ Աղթամարցիս, Խրատ կանոնական,
* Հարցմունք Աշոտայ և պատասխանիք Եզնկայ,
* Վարդանայ Աշծարհացոյց,
* Գր. Կեսարացւոյ Անունք քաղաքաց,
* Յաղագս է բաժին աշխարհիս,
* Աղաթոնի Վասն վերջին ժամանակին,
* Մանունք
## Ծանոթագրություններ

Կատեգորիա:Մատենադարանի ձեռագրեր
Մալիա

thumb|Ոսկե զարդարանք Մալիայից:
thumb|Մալիայի ճարտարապետական ամբողջության նախագիծը
thumb|Մալիայի պալատի մոդելը
thumb|Պալատ
մինի|Քաղաքը վերևից
**Մալիա** (), փոքր քաղաք Հունաստանում՝ Կրետե կղզու հյուսիսում, Կրետական ծովի ափին։ Այն գտնվում է Խերսոնեսի դիմոսի կազմի մեջ։ Ըստ 2011 թվականի մարդահամարի տվյալների ունի 3224 բնակիչ։ Քաղաքից 2 կմ արևմուտք գտնվում է Մինոսյան քաղաքակրթության ժամանակահատվածում Կրետեի ծովապետության ավերակները։ Հին քաղաքի իրական անունն անհայտ է։ Բացի պալատից, Խրիսոլակոսում (*Χρυσόλακκος*) հայտնաբերվել են բազմաթիվ բնակատեղիներ և գերեզմանատներ։

## Անվանում
Մի տարբերակի համաձայն՝ Մալիա անունը գալիս է «Օմալի» (Ομαλή) բառից, որը հունարենով նշանակում է *հարթեցում* (հարթեցնել), որը ցույց է տալիս տեղական վայրի տեսքը։

## Պալատ
Համաձայն լեգենդի՝ Մալիայում թագավորում էր Զևսի և Եվրոպայի որդին՝ Սարպեդոնը, որը Մինոսի կրտսեր եղբայրն էր։ 1915 թվականին Իոսիֆ Խաձիդակիսի կողմից սկսվել են հնագիտական պեղումները, որոնք շարունակում է Ֆրանսիական հնագիտական դպրոցը։ Այժմ տեղակայված է Մինոյական պալատը, որոշ բնակատեղիներ և Խրիսոլակոսի պալատից հյուսիս գտնվող թագավորական գերեզմանատունը։

Առաջին պալատը կառուցվել է մ.թ.ա. մոտավորապես 1900 թվականին և քանդվել է մոտավորապես մ.թ.ա 1700 թվականին, որից հետո կառուցվել է նոր պալատ, որը նույնպես մ.թ.ա. 1450 թվականին Թիրա կղզու հրաբխային ժայթքման ժամանակ փլվել է։ Այսօր տեսանելի է, որ ավերակները պատկանում են նոր պալատին, Կնոսոս և Ֆեստ ժամանակակիցներին, թեև հայտնիները զիջում են նրանց շքեղությամբ և զարդարանքով։

Մալիի պալատը երկհարկանի է, արևմտյան մուտքը պատված է սալաքարերով։ Այն եղել է պատրաստված կենտրոնական այգով, սյունազարդ պատշգամբով, սրբավայրերով, ամբարներով, թագավորական պալատներով, արհեստանոցներով և պահեստներով։ Պալատի շրջակայքում էին գտնվում թաղամասերը, որոնք միասին կազմում էին Մինոյական քաղաքը։ Տներից մեկը վերակառուցվել է, և այժմ այնտեղ պահպանվում են տարբեր հնագիտական գտածոներ։ Այստեղ է գտնվում ամենակարևոր գտածոն՝ մեղուներով պահած հայտնի ոսկե զարդարանքը։

## Մալիական նավահանգիստ և գերեզմանատուն
Այիա Վարվարայի (Αγία Βαρβάρα) տեղակայքի ոչ մեծ ծովախորշում, որը մինոյացիներն օգտագործում էին որպես նավահանգիստ, հայտնաբերվել են մինոյական կավե խեցիներ և դամբարաններ։

## Լողափեր
Քաղաքային լողափերը դրանք լայնածավալ լողափեր են նուրբ ավազով և մակերեսային ջրով։ Ունեն զարգացած ինֆրակառուցվածքներ՝ փոքրիկ պանդոկներ, ժամանցային և ջրային սպորտի տեսակներ։

Պոտամոսի լողափը երկար ավազոտ լողափ է, որն իր մաքրության համար պարգևատրվել է կապույտ դրոշով։ Մալիայի գլխավոր լողափն ավելի մարդաշատ է լինում, քան այս լողափը։

## Լրացուցիչ
Այժմ Մալիան հայտնի հանգստավայր է՝ բազմաթիվ հյուրանոցներով, խանութներով, փոքրիկ ճաշարաններով, գիշերային ակումբներով, որոնք օգտագործվում են համաշխարհային ճանաչում ունեցող մարդկանց, բայց, հատկապես, Մեծ Բրիտանիայի զբոսաշրջիկների կողմից։

## Մալիայի համայնք
Մալիայի համայնքն ներառում է մեկ բնակավայր։ Տարածքը 21.75 քառակուսի կիլոմետր է։

## Բնակչություն

## Ժողովրդագրություն

## Ծանոթագրություններ

## Արտաքին հղումներ
* 
* 

Կատեգորիա:Բնակավայրեր այբբենական կարգով
Կատեգորիա:Հունաստանի քաղաքներ
Սև լուսին (ֆիլմ)

**«Սև լուսին»** (), 1975 թվականին Ֆրանիսա-Գերմանիա-Իտալիա համատեղ նկարահանված կինոֆանտաստիկա։ Ֆիլմի ռեժիսորը ֆրանսիացի Լուի Մալն է։

## Սյուժե
Ֆիլմի սյուժեն ծավալվում է գլխավոր հերոսուհու՝ երիտասարդ աղջիկ Լիլիի շուրջ (Քեթրին Հարիսոն)։ Նա որպես վկա է հայտնվում տղամարդկանց և կանանց մինչև ծավալված պատերազմին։ Թաքնվելով պատերազմից մի հինավուրց առանձնատանը՝ նա բախվում է տարօրինակ մարդկանց և հայտնվում երևակայական-անիրական սյուրռեալիստական իրավիճակում։

Ըստ ռեժիսոր Լուի Մալի խոսքերի, ժապավենը պետք է որպես ֆիլմ-երազատեսություն չհամարել, այլ ավելի շուտ «ֆիլմ, որը գտնվում է իրականության սահմաններից դուրս»։

Միևնույն ժամանակ «Սև լուսին» ֆիլմը պարունակում է շատ իրատեսական ենթատեքստ՝ կապված ֆեմինիստական շարժման ակտիվացման հետ։ Ռեժիսոր Լուի Մալը խոստովանում է, որ իր ֆիլմում կապ կա Լուիս Քերոլի «Ալիսը հրաշքների աշխարհում» ստեղծագործության հետ։

## Դերերում
*Քեթրին Հարիսոն - *Լիլի*
*Թերեզա Գիզե - *ծեր լեդի*
*Ալեքսանդրա Ստյուարտ - *Լիլիի քույրը*
*Ջո Դալլեսանդրո - *Լիլիի եղբայրը*

## Մրցանակներ և նոմինացիաներ
1976 թվականին ֆիլմն արժանացել է «Սեզար» կինոմրցանակի երկու անվանակարգերում՝ լավագույն ձայն և լավագույն օպերատորական աշխատանք։

## Ծանոթագրություններ

## Արտաքին հղումներ
* 
* 
* 
* Criterion Collection Essay by Ginette Vincendeau

Կատեգորիա:1970-ականների անգլերեն ֆիլմեր
Կատեգորիա:1975 ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Գերմանական ֆանտաստիկ ֆիլմեր
Կատեգորիա:Իտալական ֆանտաստիկ ֆիլմեր
Կատեգորիա:Ֆրանսիական ֆանտաստիկ ֆիլմեր
Կատեգորիա:Ֆրանսիական ֆիլմեր
Կատեգորիա:Գերմանական անգլերեն ֆիլմեր
Կատեգորիա:1970-ականների ֆրանսիական ֆիլմեր
Կատեգորիա:1970-ականների գերմանական ֆիլմեր
Կոդոմո նո հի

, ճապոնական ազգային տոն, նշվում է ամեն տարի մայիսի 5-ին, համարվում է «Ոսկյա շաբաթվա» մաս, ստացել է ազգայն տոնի կարգավիճակ 1948 թվականին։

## Տոնի պատմություն
Սկզբում տոնն անվանվել է *Տանհո նո սեքու* (, ձիու առաջին օրվա տոն) և նշվել է լուսնային կամ չինական օրացույցի հինգերորդ լուսնի հինգերորդ օրը։ Տոնն այլ կերպ կոչվում է նաև *Սյոբու նո սեքի*՝ հիրիկների տոն։ Հիրիկ ծաղիկը խորհրդանշում է քաջություն և հաջողություն։

Մինչև Երկրորդ համաշխարհային պատերազմը այդ տոնն անվանել են «Տղաների օր»։ Ներկայիս ժամանակահատվածում տոնը հայտնի է «Երեխաների օր» անվանումով։ 1948 թվականին Ճապոնիայի կառավարությունն իր հրամանով հաստատել է ազգային տոնի կարգավիճակը։

## Տոնի հետ կապված ավանդույթներ կապված
«Երեխաների տոնից» առաջ ճապոնական ընտանիքները տան դիմաց ձողի վրա կախում են կաինոբորի՝ գունավոր դրոշներ գետածածանի տեսքով. դրոշների քանակը կախված ընտանիքի տղաների քանակից։ Ճապոնիայում գետածածանը համարվում է դիմացկունության և քաջության խորհրդանիշ, որը կարող է լողալ անգամ ամենահզոր հոսանքների դեմ։

Կանաչ մահուդով ծածկված հատուկ դարակի վրա ցուցադրվում են *գոգացու նինգյո* տիկնիկներ՝ ճապոնական ավանդական տիկնիկներ, որ ներկայացնում են զինված սամուրայներ։

Երեխաների օրը նշում են ամբողջ ընտանիքով, ավանդաբար կատարվում են հատուկ երգեր։

## Տես նաև
* Հինամացուրի — «Աղջիկների օր»

## Ծանոթագրություններ

## Արտաքին հղումներ
* «Երեխաների օր» Calend.ru կայքում
* «Կոդոմո նո հի»  Nihon.ru  կայքում
* <Կոդոմո նո հի> Ria.ru կայքում

Կատեգորիա:Ճապոնիայի մշակույթ
Կատեգորիա:Ճապոնիայի տոներ
Բանդի Կիկի

**Բանդի Կիկի** (, Emily Kinaka Banadzem, ), կամերունցի բլոգեր, ԼԳԲՏ ակտիվիստ, Միացյալ Թագավորությունում բնակվող ձեռնարկատեր։ Ստեղծել է անգլալեզու լրատվական և ժամանցային Kinnaka's Blog կայքը։ Իր քաղաքական հայացքների և ԼԳԲՏ ակտիվության պատճառով Բանդի Կիկին համարվում է հակասական անձ և «Կամերունի սոցիալական լրատվամիջոցներից ամենաատելի անգլոֆոնը»։

## Կարիերա
Կիկին որպես բլոգեր իր գործունեությունը սկսել է Միացյալ Թագավորությունում, 2015 թվականին մեկնարկելով *Kinnaka’s Blog* ամենօրյա առցանց բլոգը և *Kinnaka’s TV*-ին։ Նրա բլոգը համարվում է անգլոֆոն կամերունցիների ամենահաճախ այցելվող կայքը։ 2016 թվականին Avance Media, CELBMD Africa և գործընկերների կողմից ընդգրկվել է մինչև 40 տարեկան 50 ամենաազդեցիկ կամերունցի երիտասարդների շարքում։ 2015 թվականին Կիկին արժանացել է Best Cameroonian Media CAMEEA և Սփյուռքի ժամանցային մրցանակաբաշխության կողմից՝ "Best 2016 Blogger": Կիկին Կամերունում ԼԳԲՏ անձնաց աջակցող «Rainbow Equality Hub» հասարակական կազմակերպության մամլո խոսնակն է։ 2017 թվականին նա AWA-ի կողմից առաջադրվել է Տարվա լավագույն աֆրիկացի բլոգեր անվանակարգում։ 2017 թվականի մայիսին տված հարցազրույցում Կիկին հայտարարել է, որ կաջակցի Իռեն Մաժորի «Արվամոլներն Աֆրիկայում» հիմնադրամին։ Նա նաև հարցազրույց է տվել հունգարական «Humen Online» գեյ ամսագրին, որը հասանելի է նաև հունգարերեն։

## Հակասություններ և հարձակումներ
Կիկին  քննադատության է ենթարկվել իր բլոգում 2016-2017 թթ. Կամերունյան բողոքի ակցիաների ժամանակ վիճահարույց գրառման համար։ Կիկին բազում առցանց վիրավորանքներ է ստացել, այդ թվում` անհիմն ասեկոսեների տարածում, որ նա Կամերունի կառավարության գործակալ է, որը փորձում է սաբոտաժ անել ընթացիկ ճգնաժամը։ Կիկին ժխտել է այդ պնդումները։ Կիկին քննադատվել է համասեռամոլ լինելու և Կամերունում ԼԳԲՏ իրավունքները պաշտպանելու համար։  Նրա հասցեին մահվան բազմաթիվ սպառնալիքներ են հնչել։

## Ծանոթագրություններ

## Արտաքին հղումներ
*Kinnaka's Blog

Կատեգորիա:ԼԳԲՏ անձինք
Կատեգորիա:Լեսբուհի գրողներ
Կատեգորիա:Կամերունցի կինոռեժիսորներ
Կատեգորիա:Կին բլոգերներ
Կատեգորիա:ԼԳԲՏ իրավունքների ակտիվիստներ
Արգենտինական մրջյուն

**Արգենտինական մրջյուն**, սկզբնապես Արգենտինայում, Պարագվայում, Ուրուգվայի և հարավային Բրազիլիայում տարածված ամենավտանգավոր ինվազիվ մրջյունը, որը մարդու շնորհիվ տարածվել է ամբողջ աշխարհում։ Մրջյունների թագուհիների չափսերը հասնում են մինչև 5 մմ-ի, իսկ աշխատավոր մրջյունների չափսերը՝ 2-3 մմ-ի։

## Տարածվածություն
Արգենտինյան մրջյունները տարածված են Հարավային Եվրոպայում, ԱՄՆ-ում և Ասիայի բազմաթիվ ափամերձ տարածքներում։ Սկզբում այդ տեսակի մրջյունները ապրում էին միայն Հարավային Ամերիկայում։ Եվրոպայում արգենտինյան մրջյունի խոշորագույն կուտակումը ձգվում  է մոտ 6 կմ՝ Միջերկրական ծովի ափով, Իսպանիայով, Ֆրանսիայով և Իտալիայով։ Կալիֆորնիայում կուտակումը Միացյալ Նահանգներով ձգվում է մոտ 900 կմ։ Երրորդ խոշոր կուտակումը գտնվում է Ճապոնիայի արևմտյան ափին։

## Նկարագիր
Լինում են միագույն, շագանակագույն կամ դեղնավուն-շագանակագույն։ *Linepithema humile*-ը համարվում է վտանգավոր ինվազիվ միջատ, նրանք կրճատում են բնիկ կենդանական աշխարհի բազմազանությունը, վնասում են պատճառում տներին և գյուղատնտեսությանը։

## Վերջին հետազոտություններ
Հայտնաբերվել է, որ արգենտինյան մրջյունի բոլոր երեք գերգաղութները միմյանց հանդեպ տոլերանտ են (ի տարբերություն միևնույն այլ տեսակի փոքր մրջյունների)։ Մրջյունաբանները միևնույն բնի մեջ են տեղադրել տարբեր (կալիֆորնիական, եվրոպական և ճապոնական) գերգաղութների առանձնյակներ։ Պարզվել է, որ այդ մրջյունների միջև, որոնք միմյանցից հեռացած են հազարավոր մետրեր, չկան ագրեսիայի դրսևորումներ։

## Գենետիկա
Գենոմ՝ 0,26 պգ (C value): Քրոմոսոմների դիպլոիդ հավաքակազմը 2n = 16: Առնվազն 367 գեներ ապահովում են հոտային ընկալիչների գործունեությունը, իսկ 90 գեներ պատասխանատու են իմունիտետի համար։ Մեծ թվով գեներ պատասխանատու են ցիտոքրոմ P450 սպիտակուցի արտադրության համար։

## Ենթատեսակներ
* 
* 
* 
* 
* 
* 
* 

## Ծանոթագրություններ

## Գրականություն
* Alexander L. Wild (2004). *Taxonomy and Distribution of the Argentine Ant, Linepithema humile (Hymenoptera: Formicidae).* «Ann. Entomol. Soc. Am.», 2004, Volume 97, Issue 6, Pages 1204—1215.
* Bertelsmeier, C., A. Avril, O. Blight, A. Confais, L. Diez, H. Jourdan, J. Orivel, N. St Germes, and F. Courchamp. 2015a. Different behavioural strategies among seven highly invasive ant species. Biological Invasions. 17:2491-2503. doi:10.1007/s10530-015-0892-5
* Bertelsmeier, C., A. Avril, O. Blight, H. Jourdan, and F. Courchamp. 2015b. Discovery-dominance trade-off among widespread invasive ant species. Ecology and Evolution. 5:2673-2683. doi:10.1002/ece3.1542

Կատեգորիա:Մրջյուններ
Կեսգիշերային արև (ֆիլմ)

**«Կեսգիշերային արև»** (), ամերիկյան ռոմանտիկ դրամա՝ նկարահանված 2018 թվականին։ Ֆիլմի ռեժիսորը Սքոթ Սփիրն է։ Ֆիլմի հիմքում ընկած է 2006 թվականին նկարահանված ճապոնական համանուն ֆիլմը։ Գլխավոր դերերում խաղում են՝ Բելա Թորնը, Պատրիկ Շվարցենեգերը և Ռոբ Ռիգլը։

## Սյուժե
Քեթի Փրայսը կիթառի նվագակցությամբ գեղեցիկ երգեր է ստեղծում, իսկ ցերեկը ստիպված է թաքնվել խավարում․ նրա նուրբ մաշկը չի հանդուրժում ցերեկային լույսը։ Բայց մի անգամ կեսգիշերին նա հանդիպում է Չարլիին՝ շեկ մազերի դեզը գլխին և հմայիչ ժպիտով մի տղայի հետ։ Հանկարծակի և կրքոտ սերը պայծառացնում է հիվանդ աղջկա կյանքը։ Եվ հիմա, հանուն իր սիրեցյալի, նա պատրաստ է այրվել խելագար զգացմունքի ճառագայթներում...

## Դերերում
*Բելա Թորն - *Քեթի Փրայս*
*Պատրիկ Շվարցենեգեր - Չարլի
*Ռոբ Ռիգլ - *Ջեք Փրայս, Քեթիի հայր*
*Քուին Շեփարդ - *Մորգան*
*Տիերա Սկուբի - *Զոի Կարմայքլ*
*Փոլ Մակգիլիոն - *Բյեք Ջոնս*
*Քեն Թրեմբլեթ - *Մարկ*
*Ջենն Գրիֆֆին - *Բարբ*
*Նիկոլաս Կումբե - *Հերբեր*

## Արտադրություն
### Նկարահանումներ
Ֆիլմի հիմնական նկարահանումները սկսվել են 2015 թվականի հոկտեմբերի 12-ին՝ Վանկուվերում։

## Սաունդթրեք

## Ծանոթագրություններ

## Արտաքին հղումներ
* 
* 
* [''Midnight Sun''](https://www.the-numbers.com/movie/Midnight-Sun-(2018)) at The Numbers
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:2018 դրամա ֆիլմեր
Կատեգորիա:2018 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռիմեյք ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Վանկուվերում նկարահանված ֆիլմեր
Կատեգորիա:Ֆիլմեր դեռահասների համար
Կատեգորիա:Ֆիլմեր մահվան մասին
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Թիգան Քրոֆթ

**Թիգան Քրոֆթ**, (, ), ավստրալիացի դերասանուհի։

## Կարիերա
Քրոֆթի կարիերան սկսել է 9 տարեկանում, երբ նա խաղացել է «Ծաղրասարյակ սպանելը» պիեսում։ Դրանից հետո նա նկարահանվել է «Գիտաֆանտաստիկա տոն առաջին։ Օսիրիսի մանուկը» ֆիլմում։ Նա մարմնավորում է DC Comics֊ի կերպար Ռեյվենին «Տիտաններ» հեռուստասերիալում։

## Անձնական կյանք
Քրոֆթը ունի 2 քույր։ Նա երգեր է գրում և սիրում է կարդալ։ 2016 թվականին նա տեղափոխվել է Չիկագո, Իլինոյս։

## Ֆիլմագրություն

### Թատրոն

## Ծանոթագրություններ

## Արտաքին հղումներ
*

Կատեգորիա:Ավստրալիացի դերասանուհիներ
Կատեգորիա:Ավստրալիացի կինոդերասանուհիներ
Չիմբորասո (պրովինցիա)

**Չիմբորասո** (), պրովինցիա Էկվադորի Անդերի կենտրոնում։ Այստեղ է գտնվում Սանգայ ազգային պարկը։ Մայրաքաղաքը Ռիոբամբան է։ Պրովինցիայի կազմի մեջ է մտնում Չիմբորասոն (6267 մետր), որն Էկվադորի ամենաբարձր լեռն է։

## Կանտոններ
Պրովինցիան բաժանված է 10 կանտոնների։ Հետևյալ աղյուսակում ներկայացված է կանտոնի բնակչությունը (2001 թվականի մարդահամարի տվյալներով), դրա տարածքը (քառ. կմ), կանտոնի վարչական կենտրոնը կամ մայրաքաղաքը։

Պրովինցիան ընդգրկում է Կաչա քաղաքը։

## Ժողովրդագրություն
Էթնիկ խմբերի 2010 թվականի մարդահամարի տվյալները․
* Մետիսներ 58.4%
* Էկվադորի բնիկ ժողովուրդ 38.0%
* Սպիտակ լատինաամերիկացիներ 2.2%
* Աֆրո-էկվադորցիներ 1.1%
* Մոնտուբիո 0.3%
* Այլ 0.1%

## Պատկերասրահ

Iglesia de Balbanera Ecuador594.jpg
19 Chimborazo (24).JPG
AMA Volcán Chimborazo 3 (8226318049).jpg
Luis-Alberto-Costales-Riobamba-Chimborazo.jpg


## Տես նաև
* Էկվադորի վարչական բաժանում

## Ծանոթագրություններ

## Արտաքին հղումներ
* Radio Mundial Riobamba
* Չիմբորասո տարածքի քարտեզ

Կատեգորիա:Էկվադորի նահանգներ
Ճառընտիր (4670)

**Ճառընտիր** (4670), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4670 թվի տակ։ Ձեռագիրը գրվել է 1401 թվականին Ծերուն գրիչի կողմից  Ոստանում։ Ծաղկողը եղել է Ծերունն։ Ստացողը եղել է Ստեփաննոսն և Յովսեփ կր-քն։ Կազոմղը եղել է Սարգիսը։ Գրված է թղթի վրա, որը ունի 50X34 չափս։ Ձեռագիրը կազմված է 815 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 12ա, 148ա, 367բ, 405բ, 812բ և այլուր, կազմողի՝ 118ա, հետագայի՝ 78բ, 92ա, 240ա, 815ա և այլուր (15-րդ դար, 16-րդ դար, 17-րդ դար), 486բ (1846թ.):
## Բովանդակություն
* Ճառք, Խրատք (Եղիշե, Յովհ. Մանգակունի, Յակ. Սրճեցի, Եփրեմ, Ոսկեբերան, Եպիփան, Կիւրեղ Երուսաղեմացի, Սարգիս Շնորհալի, Զաքարիա կթղ., Թէւփիլոս, անանունք),
* Ներբողեանք (Եփրեմ, Եպիփան, Զաքարիա կթղ., Գր. Սքանչելագործ, Պրոկղ, Պետրոս Սիւնեցի, Ոսկեբերան, Անթիպատրոս Բոստրացի, Զենոբ, անանունք),
* Պատմութիւնք Հանդերձից, դաստառակին և պատկերին Քրիստոսի,
* Տեսիլք Սահակայ, Գէորգայ զօրավարին,
* Վարք և վկայարանութիւնք,
* Ի Ղուկասու, Մատթքլի, Յովհաննու մեկնութեանց Ոսկեբերանի, Ի Մատթէի մեկնութեանց Զաքարիայի կթղ., Եփրեմի,
* Ի Մեկնութեանց աւետարանց,
* ՅԵկեղեցական պատութենէ Եւսեբիոսի,
* Ի գրոցն Բարուքայ, Ա, Բ Թագաւորութեանց,
* Յակ. Օրծուպեցւոյ Յաղագս Անտիոքու,
* Ս. Թ. Աղէք սանդրացւոյ Տնդդեմ ժողովոյն Քաղեկեդոնի,
* Վարդ Այգեկցւոյ Վասն անքուն որդանցն,
* Եգիաղոսի Յաղագս վարուց Բարոգի Կեսարացւոյ,
* Թուղթ Սահակայ Արծրունւոյ առ Մովս. Խորենացի և պատասխանի նորա։

## Ծանոթագրություններ

Կատեգորիա:Մատենադարանի ձեռագրեր
Միխաել Լինդլ

**Միխաել Լինդլ** (, ) ավստրիացի ֆուտբոլիստ, «Տվենտե» ակումբի և Ավստրիայի հավաքականի կիսապաշտպան։

## Ակումբային կարիերա
Լինդլը իր պրոֆեսիոնալ կարիերան սկսել է «Կանֆենբերգ» ակումբի կազմում։ Որի կազմում նա հինգ տարի մասնակցել է Էրստալիգային։ 2008 թվականին Լինդլը օգնել է թիմին դուրս գալ Էլիտա։ Հուլիսի 9-ին՝ «ԼԱՍԿա» ակումբի դեմ խաղի ժամանակ նա կատարել է իր նորամուտը ավստրիական Բունդեսլիգայում։ Հուլիսի 13-ին՝ հունգարական «Աուստրիա» ակումբի դեմ խաղի ժամանակ Լինդլը խփել է իր առաջին գոլը «Կոնֆենբերգ» ակումբի կազմում։

2009 թվականի ամռանը Լանդլը տեղափոխվել է «Աուստրիա» ակումբ։ Օգոստոսի 2-ին իր հին ակումբի՝ «Կանֆենբերգ» ակումբի դեմ խաղի ժամանակ նա կատարել է իր նորամուտը նոր թիմի կազմում։ Հոկտեմբերի 25-ին՝ «ԼԱՍԿա» ակումբի դեմ խաղի ժամանակ Լանդլը խփել է իր առաջին գոլը իր թիմի կազմում։ Նույն թվականին նա թիմին օնել է առաջնությունում գրավել երկրորդ տեղը։

2012 թվականի ամռանը նա տեղափոխվել է «Վոլկսբերգ» ակումբ։ Հուլիսի 25-ին՝ «Աուստրիա» ակումբի դեմ խաղի ժամանակ նա կատարել է իր նորամուտը «գայլերի» կազմում։ Հուլիսի 29-ին՝ «Ռիդա» ակումբի դեմ խաղի ժամանակ Լանդլը խփել է իր առաջին գոլը  «Վոլկսբերգ» ակումբի կազմում։ 2014 թվականին նա անցկացրել է 21 խաղ և խփել 11 գոլ։

2014 թվականի սկզբին նա տեղափոխվել է Դյուսելդորֆի «Ֆորտունա» ակումբ։ Փետրվարի 10-ին՝ «Մյունխեն 1860» ակումբի դեմ խաղի ժամանակ նա կատարել է իր նորամուտը Երկրորդ Բունդեսլիգայում։ Ապրիլի 17-ին՝ «Զանդխաուզեն» ակումբի դեմ խաղի ժամանակ Լանդլը ձևակերպել է «դուբլ», ինչպես նաև խփել է իր առաջին գոլը նոր ակումբի կազմում։

2015 թվականի ամռանը Լանդլը պայմանագիր է կնքել «Մյունխեն 1860» ակումբի հետ։ Հուլիսի 26-ին՝ Բեռլինի «Ունիոնա» ակումբի դեմ խաղի ժամանակ նա կատարել է իր նորամուտը նոր թիմի կազմում։ Նոյեմբերի 21-ին՝ «Սան-Պաուլու» ակումբի դեմ խաղի ժամանակ նա խփել է իր առաջին գոլը «Մյունխեն 1860» ակումբի կազմում։ 2017 թվականի ամռանը Լանդլը տեղափոխվել է նիդերլանդական «Տվենտե» ակումբ։ «ՎՎՎ-Վենլո» ակումբի դեմ խաղի ժամանակ նա կատարել է իր նորամուտը Էրեդիվիզիում։

## Միջազգային կարիերա
2014 թվականի հունիսի 3-ին՝ Չեխիայի հավաքականի դեմ ընկերական խաղի ժամանակ նա կատարել է իր նորամուտը Ավստրիայի հավաքականի կազմում։

## Ծանոթագրություններ

## Արտաքին հղումներ
* 
* 
* 

Կատեգորիա:Ավստրիայի հավաքականի ֆուտբոլիստներ
Կատեգորիա:Ավստրիայի ֆուտբոլի ազգային հավաքական
Կատեգորիա:Ավստրիացի ֆուտբոլիստներ
Կատեգորիա:Մյունխեն 1860-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տվենտեի ֆուտբոլիստներ
Կատեգորիա:Աուստրիա Վիեննայի ֆուտբոլիստներ
Կատեգորիա:Ֆորտունա Դյուսելդորֆի ֆուտբոլիստներ
Կատեգորիա:Ֆուտբոլային մարզիչներ
Ջեդի

**Ջեդի** () գետ Ալժիրում։ Սահարայի ամենամեծ գետերից մեկն  է,  երկարությունը՝ մոտ 480 կմ է։

Գետը գտնվում է հետևյալ կոորդինատներում՝ ։ Գետը սկիզբ է առնում Սահարայի Ատլաս լեռներից, մոտ 1400 մետր բարձրության վրա և հոսում է արևմուտքից դեպի արևելք։ Այն թափվում է Մելգիրի աղի լիճը, ծովի մակարդակից 40 մետր բարձրության վրա, որը Ալժիրի ամենացածր կետն է։ Անձրևային եղանակների ժամանակ գետի շնորհիվ լճում ջրի մակարդակը բարձրանում է, իսկ ամռանը լիճը և գետաբերանը չորանում են։ Գետահունը բաղկացած է գիպսից և ցեխից, դրա լայնությունը կարող է հասնել մի քանի կիլոմետրի, բայց դա հազվադեպ է ջրառատ լինում։ Գետի ափերի երկայնքով հողը աղի բարձր խտություն ունի, ինչի համար այստեղ հազվադեպ է ինչ֊որ բան աճում։

Գետը հոսում է Լագուատ (բնակչությունը մոտ 125 հազար) և Սիդի֊ Խալեդ  (մոտ 40 հազար մարդ) քաղաքների կողքով։

## Ծանոթագրություններ

Կատեգորիա:Ալժիրի գետեր
Անդրեյ Բելյանին

**Անդրեյ Օլեգովիչ Բելյանին** (, ), ռուս վիպասան և բանաստեղծ, որը ստեղծագործում է ֆենտեզի ժանրում։

## Կենսագրություն
Անդրեյ Բելյանինը ծնվել է 1967 թվականի հունվարի 24-ին Աստրախանում։ Դպրոցում ութ տարի սովորելուց հետո ընդունվել է Աստրախանի Վլասովի անվան գեղարվեստի ուսումնարանի նկարչական-մանկավարժական բաժին։ 4-րդ կուրսի վերջում նա սկսել է պրոֆեսիոնալ մակարդակով զբաղվել պոեզիայով։ Ծառայել է Նովոռոսիյսկի սահմանապահ ջոկատի կազմում Թուրքիայի սահմանի վրա։

1994 թվականին ընդունվել է Ռուսաստանի գրողների միություն. այդ ժամանակ նա արդեն հեղինակ էր բանաստեղծությունների երեք ժողովածուների և «Շիկակարմիր և շերտավոր» (), «Ճենապակե ասպետների միաբանություն» () հեքիաթների և անցել երկու սեմինար արձակում և պոեզիյաում։

1995 թվականին՝ «Պատանեկություն» («Юность») ամսագրում այդ ստեղծագործությունների հրապարակվելուց հետո, «Արմադա» հրատարակչության կողմից ստացել է համագործակցության առաջարկություն։ Հրատարակչությունը հավանել էր «Ջեք խելագար թագավորը» պատմության «սամիզդատ» տարբերակը։

Աշխատել է դպրոցում որպես ուսուցիչ, եղել Ռուսաստանի գրողների միության տեղական մարմնի փոխնախագահ, ղեկավարել գրական ստուդիա, հրատարակել թերթեր, տպագրել սկսնակ բանաստեղծների ստեղծագործություններ։

2004 թվականի մայիսի 12-ին Անդրեյ Բելյանինի 13-ամյա որդին՝ Իվանը, առևանգվել և սպանվել է դպրոցական ընկերների կողմից։ Հետագայում մարդասպաններից մեկը նույնպես առևանգվել և սպանվել է։

2014 թվականին Անդրեյ Բելյանինն Աստրախանի կազակների հետ մասնակցել է Ղրիմում անցկացվող հանրաքվեի ժամանակ անվտանգության ապահովման միջոցառումներին, որի համար ստացել է պետական մրցանակ՝ մեդալ «Ղրիմի վերադարձման համար»։

## Ֆիլմագրություն
* Կազակական հեքիաթներ (Չեխիա, 2006)
* Կազակական հեքիաթ (Ռուսաստան, 2013)

## Ճանաչում և պարգևներ
* Ուկրաինայի ներքին գործերի նախարարության դիպլոմի կրկնակի դափնեկիր «ոստիկանության աշխատակցի դրական կերպար» ստեղծելու համար։
*2001 թվականին «Альфа-книга» հրատարակչության կողմից սահմանվել է ամենամյա «Սուր առանց անունի» () մրցանակ՝ նպատակ ունենալու խրախուսել երիտասարդ և անհայտ հեղինակների, որ աշխատում են սուր սյուժեով և կատակերգական ֆանտաստիկայի ժանրերում և վերստեղծել հայրենական գրականության լավագույն ավանդույթները։
* 2009 թվականի մարտի 31 ին արժանացել է Նիկոլայ Գոգոլի անվան մեդալի։
* 2013 թվականի մարտի վերջին ՌոսԿոն փառատոնում ճանաչվել է տարվա ֆանտաստ գրող (2012 թվականին նա ունեցել է ամենախոշոր տպաքանակը)։
* Աելիտա 2017 մրցանակի դափնեկիր։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:20-րդ դարի բանաստեղծներ
Կատեգորիա:Բանաստեղծներ այբբենական կարգով
Կատեգորիա:Խորհրդային բանաստեղծներ
Կատեգորիա:Ռուս արձակագիրներ
Կատեգորիա:Ռուս բանաստեղծներ
Կատեգորիա:Ռուս գիտաֆանտաստիկ գրողներ
Կատեգորիա:Ռուս գրողներ
Տիեզերական հոսքերը

«**Տիեզերական հոսքերը**» (), Իսահակ Ազիմովի վեպը, հրատարակվել է 1952 թվականին։ Հեղինակը ցույց է տալիս Գալակտիկական կայսրության շրջանը, որն ներառում է նաև «Աստղերի որպես փոշի» և «Գերնաքարը երկնքում» գրքերը։ Ռուսերեն լեզվով առաջին անգամ տպագրվել է «Տեխնիկա-երիտասարդություն» ամսագրում, 1965 թվականին թիվ 9-12 և 1966 թվականին թիվ 1-7 համարներում։ Ամսագրի թարգմանությամբ զբաղվել է Զինաիդա Բոբիրին, իսկ նկարազարդումներով՝ Ա. Պոբեդինսկուն։

## Սյուժե
Սյուժեի գործողությունները տեղի են ունենում Տրանտորի՝ տարածաշրջանային տերությունից պետություն անցում կատարելու ժամանակաշրջանում։ Այդ պահին Տրանտորը վերահսկում է բնակեցված աշխարհի կեսը։

Անկախ մոլորակ Սարկն օգտագործում է Ֆլորինա մոլորակի  համընդհանուր մանրաթելը, որը կարող է աճել միայն տվյալ մոլորակում։ Սարկի մենաշնորհը ոչնչացնելու փորձերը այլ վայրերում հաջողությամբ պսակված չէին, դրա փոխարեն  այդ վայրերում միայն բամբակ էր աճում։ Մոլորակի բոլոր 500.000.000 մարդիկ անմարդկային պայմաններում ներգրավված են կիրտի արդյունահանման մեջ՝ Սարկի մարզում սովորող հայրենակիցների վերահսկողության ներքո։

Միջաստղային տիեզերավերլուծական բյուրոյի վերլուծաբան Ռիկը կանխատեսում է Ֆլորիանայի հնարավոր մահը, որը հոգեկան խանգարումների արդյունքում հասցնում է նրան ամնեզիայի։ Աստիճանաբար նա կարողանում է վերականգնել կորցրած հիշողությունները, որից հետո տեղի է ունենում քաղաքական ճգնաժամ, որին մասնակցում էին Սարկը, Ֆլորինան և Տրանտորը։ Ռիկը հայտնաբերեց, որ Ֆլորինայի արևը տիեզերական ածխածնի հոսանքների անցման շնորհիվ մտել է նոր աստղի պայթյունի նախորդ փուլ։ Նրան նաև հաջողվեց հայտնաբերել արևի տարածած ճառագայթման և աճող կիրտի առեղծվածի փոխհարաբերությունները։ Ֆլորիանայի կորուստը, որը նշանակում էր մեծ հարստության միակ աղբյուրի կորուստը, ուժեղ դիմադրություն է առաջացնում Սարկավեթի ղեկավարների՝ Մեծի շքեղ հինգ ընտանիքի կողմից։

## Ծանոթագրություններ

Կատեգորիա:1952 վեպեր
Կատեգորիա:Գրքեր այբբենական կարգով
Կատեգորիա:Ամերիկյան գիտաֆանտաստիկ վեպեր
Կատեգորիա:Այզեկ Ազիմով
Կատեգորիա:1952 թվականի ամերիկյան վեպեր
Սիցիլիական խոհանոց

մինի|Բուսական սիցիլիական աղցան
**Սիցիլիական խոհանոց**, Սիցիլիայի ազգային խոհանոցը, որը բոլոր մշակույթների ամբողջություն է։ Կղզում տարածվել է երկու հազար տարիների ընթացքում։ Չնայած նրան, որ այն համարվում է միայն իտալական խոհանոցի տարատեսակ, շարունակում է զգալի ազդեցություն ունենալ իսպանական, հունական և արաբական խոհարարական ավանդույթների վրա։

## Նկարագրություն
Սիցիլիական խոհանոցում օգտագործվում են արաբական բազմապիսի հումքեր՝ ծիրան, ցիտրուսային մրգեր, բրինձ, քրքում, չամիչ, մշկընկույզ, մեխակ, քաղցր պղպեղ, մայրի ծառի ընկույզ և դարչին։ Նորմանների և Գոգենշտաուֆենի ազդեցությունը հիշեցնում է բնակչության մեծ սերը մսային ճաշատեսակների հանդեպ, ինչպիսիք են բրուսչիալոնիները։ Իսպանացիները Նոր Աշխարհից կղզի բերեցին շատ էկզոտիկ սննդամթերքներ, այդ թվում` կակաո, եգիպտացորեն, հնդուհավ, լոլիկ և այլ բանջարեղեն։ Կատանիայում, կղզու արևելյան ափին, հունական գաղութատերերի կողմից նախապես բնակեցված տարածքներում բավականին շատ օգտագործում են լոբի, ձիթապտուղ, թարմ բանջարեղեն և ձկնային կերակուրներ։ Այնտեղ բանջարեղեններից հատկապես տարածված են սմբուկը, պղպեղը և լոլիկը։ Բնակչության կողմից ծովամթերքի առավել նախընտրելի տեսակներն են թյուննոսը, բրամը, պերկեսը, թրաձուկը և կաղամարը։ Հյուսիսային Աֆրիկայի ազդեցությունը ազդել է Տրապանիի արևմտյան նահանգում, որտեղ նրանք հաճախ պատրաստում են կուսկուս։

## Ազգային ուտեստներ
Սիցիլիան հանդիսանում է պանրի բազմաթիվ տեսակների հայրենիքը, որոնցից ամենահայտնիները սիցիլիական պեկորինոն և կաչոկավալոն է։

Առավել հայտնի ուտեստներից են արանչինը (բրնձե գնդկներ՝ միջուկով), Պաստա ալլա Նորման (պատրաստվում է բացառապես Կատանիայում), կապոնատան, պանի կա մեուզան և կուսկուս ալ պեսչեն։ Ինչպես ամբողջ Իտալիայում, այնպես էլ Սիցիլիայում, պատրաստում են պիցցա, որն անվանում են սիցիլիական։

Քաղցրավենիքների շարքում հատկապես հայտնի են ֆրուտա մարտորանան, պինոլատան, բուչելատոն, կանոլին, գրանիտան, պինիոլին, պինոլատան և կասատան։

## Տես նաև
* Իտալական խոհանոց

## Ծանոթագրություններ

## Արտաքին հղումներ
* Է. Ա. Պուպելա։ Սիցիլիական խոհանոց. 2008.

Կատեգորիա:Իտալական խոհանոց
Գարեթ Դիլահանտ

**Գարրեթ Դիլահանտ** (, ), ֆիլմի և հեռուստատեսության ամերիկացի դերասան։

## Կենսագրություն
### Վաղ կյանք
Դիլահանտը ծնվել է Կաստրոն Վալիում (Կալիֆորնիայում) և մեծացել է Վաշինգտոնի Սելա քաղաքում։ Նա սովորել է Վաշինգտոնի համալսարանում, որտեղ  ուսումնասիրել է լրագրությունը։ Հետագայում  սովորել է Նյու Յորքի համալսարանի ասպիրանտուրայում` շրջանավարտների ծրագրի շրջանակներում։

### Ֆիլմ և կարիերա
Մի քանի տարի Բրոդվեում աշխատելուց հետո Դիլահանտը սկսել է փնտրել դերեր հեռուստատեսությունում և կինոյում։ Նա պարբերաբար հանդես է եկել ABC- ի և Showtime-ի մի քանի կարճամետրաժ սերիալներում, Դիլահանտը «Դեդվուդ» հեռուստասերիալում երկու տարբեր կերպար է ունեցել, խաղացել է որպես խաղանենգ Ջեք Մաքքոլ (2004) և երկրաբան Ֆրենսիս Ուոլկոտ (2005): Ավելի ուշ նա ստացել է «4400» սերիալում մշտական դեր։

Դիլահանտը հանդես է եկել «Շտապ օգնություն» սերիալի երեք սեզոններում (2005-06) Սթիվ Կուրտիսի դերով։ Այնուհետև նա խաղացել է դոկտոր Մայքլ Սմիթի «Ջոնը Ցինցինատիից» հեռուստասերալում։ Խաղացել է Ջոն Հենրիի/Քրոմարտի դերը «Տերմինատոր պայքար ապագայի համար» սերիալում, ռուսական գանգստեր Ռոման Նոբովայի «Կյանք» սերալում, ինչպես նաև սերիական դաժան մարդասպան Մասոն Թերների դերը «Մտածեք հանցագործներ նման» սերալում։ Բացի այդ Դիլահանտը կատարել է Հիսուս Քրիստոսի դերը «Դանիելի գիրքը» մինի սերիալում։ Նա նաև մասնակցություն է ունեցել «Ինչպես վախկոտ Ռոբերտ Ֆորդը սպանեց Ջեսսի Ջեյմսին», «Սա ծերերի տեղը չէ», «Ճանապարհ», «Ձախից վերջին տունը» և «Վագրի իշխանություն» ֆիլմերում։

2009 թվականի օգոստոսի 20-ին հայտարարվել է, որ Դիլահունտը Ռոզի Պերեսի հետ միասին կմասնակցի «Իրավունքը և կարգը» սերիալի  «Հատուկ շենք» դրվագին։ Դրվագի թեման դարրձել են մանկապիղծները։ Դիլահանը խաղում էր մանկապղծության կազմակերպման ղեկավարի դերը։ Դիլահանտը  հրավիրված աստղ էր Սիմոն Էսչերի «Սև պիտակ» սերիալի երրորդ սեզոնի վերջին սերիալի համար, որը ներկայացվել է 2010 թվականի մարտի 4-ին, հետագայում նա վերադարձել այս դերի շոուին չորրորդ սեզոնում։ Դիլահանտը նկարահանվել է «Ճանապարհ» ֆիլմում կաննիբալիստների խմբավորման առաջնորդի դերում, հիմնված նույն անվան վեպի վրա, որը ստացել է բազմաթիվ մրցանակներ։

Դիլահանտի կինը դերասանուհի Միշել Հյորդն է։

## Ֆիլմագրություն

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Նյու Յորքի համալսարանի շրջանավարտներ
Հայսմավուրք (4672)

**Հայսմավուրք ** (4672), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4672 թվի տակ։ Ձեռագիրը գրվել է 16-րդ դարում Մարգար գրիչի կողմից։ Ստացողը եղել է Դիլիջան Աղան։ Գրված է թղթի վրա, որը ունի 45.5x32 չափս։ Ձեռագիրը կազմված է 468 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ մանուշակագույն մետաքս։ Հիշատակարաններ գրչի՝ 7բ, 188ա, 339ա, 418բ, 468բ և այլուր, հետագայի՝ 6ա, 13բ, և այլուր (17-րդ դար)։
## Ծանոթագրություններ

Կատեգորիա:Մատենադարանի ձեռագրեր
Պիեռ Շեֆեր

**Պիեռ Անրի Մարի Շեֆեր** ( ), ֆրանսիացի կոմպոզիտոր, ինժեներ, երաժշտագիր։ Եղել է կոնկրետ երաժշտության ոլորտի առաջամարտիկներից։

## Կենսագրություն

Պիեռ Շեֆերը ծնվել է 1910 թվականի օգոստոսի 14-ին Նանսիում (Ֆրանսիա, Լոթարինգիայի շրջան), երաժիշտների՝ ջութակահարի և երգչուհու ընտանիքում։
Շեֆերի ծնողները շատ չեն խրախուսել երաժշտության նկատմամբ վաղ տարիքում նրա մոտ ցուցաբերված հետաքրքրությունը։ Այդ իսկ պատճառով նա ստացել է ոչ թե երաժշտական, այլ նեղ ինժեներական կրթություն։ Վերջինս կիսատ է թողել 1934 թվականին՝ ավարտելով Փարիզի Էլեկտրատեխնիկայի բարձրագույն դպրոցը։ 1936 թվականին աշխատել է Փարիզի ռադիոյում որպես հնչյունային ինժեներ, որտեղ կազմակերպել է տարբեր հնչյուններով, տեսանյութերով և տեխնիկական սարքավորումներով իր հայտնի փորձերը։ 1950 թվականին Պիեռ Անրիի հետ համագործակցությամբ գրել է «Սիմֆոնիա մեկ մարդու համար» ստեղծագործությունը (), որը համարվում է կոնկրետ երաժշտության քրիստոմատիկ օրինակ։
1968 թվականից մինչև 1980 թվականը («հիմնական երաժշտության դասարանի» ստեղծումից հետո») Շեֆերը դարձել է Փարիզի կոնսերվատորիայի ասպիրանտ-պրոֆեսոր։

## Փաստեր կյանքից

Շեֆերն իր երաժշտական գործունեությունն սկսել է 1938 թվականին որպես լրագրող` հրատարակելով  ժամանակակից երաժշտության մասին բազմաթիվ հոդվածներ և էսսեներ ֆրանսիական «*Revue Musicale»* ամսագրում։
Շեֆերը միջուկային զենքի մոլի հակառակորդ է։ 
1988 թվականին Շեֆերը կամավոր է գրվում № 498 փրկարարական ջոկատում, որը զբաղվում էր Հայաստանում տեղի ունեցած Սպիտակի ավերիչ երկրաշարժից հետո Գյումրի քաղաքում փրկված մարդկանց որոնմամբ։
Վերջին տարիներին Պիեռ Շեֆերը տառապել է Ալցհայմերի հիվանդությամբ։
 
## Ստեղծագործություն
### Հեղինակային
* Cinq études de bruits, 1948
* Շարերգ 14 գործիքների համար (1949)
* Վարիացիա մեքսիկական ֆլեյտայով (**', [[1949]])
* L'oiseau r.a.i. ([[1950]])
* Masquerage (1952, երաժշտություն ֆիլմի համար)
* Les paroles dégelées ([[1952]])
* Օրֆեյ-53 (''Orphée 53''), [[օպերա]] ([[1953]])
* Etude aux sons animés ([[1958]])
* Etude aux allures (1958)
* Էտյուդ օբյեկտներով (**', 1959)
* Nocturne aux chemins de fer (1959, երաժշտություն ներկայացման համար)
* Ֆեդրա (1959, երաժշտություն ներկայացման համար)
* Simultané camerounais (1959)
* Bilude (1979)

### Գրական աշխատանքներ
* A la recherché d’une musique concrete. — Paris: Seuil, 1952
* Traité des objects musicaux. — Paris: Seuil, 1977

## Ծանոթագրություններ

## Գրականություն
* *Chadabe J.* Electric sound: The past and promise of electronic music. Prentice Hall, 1997. ISBN 978-0-13-303231-4.

## Արտաքին հղումներ
* Биография и список сочинений // Ircam-Centre Pompidou, 2010
* ''Pierre Schaeffer'' // online alumni community of the École Polytechnique
* ''Pierre Schaeffer''  // Electronic Music Foundation
* 
* ''Pierre Schaeffer'' // Last.fm
* ''Pierre Schaeffer'' // BBC Music
* ''Pierre Schaeffer'' // Discogs
* ''Pierre Schaeffer''  // Artistdirect

Կատեգորիա:Ֆրանսիացի կոմպոզիտորներ
Կատեգորիա:20-րդ դարի դասական կոմպոզիտորներ
Կատեգորիա:Ֆրանսիացի ճարտարագետներ
Կատեգորիա:Ֆրանսիացի երաժշտագետներ
Կատեգորիա:Ֆրանսիացի գյուտարարներ
Կատեգորիա:Երաժշտական գործիքների վարպետներ
Կատեգորիա:Էլեկտրական երաժշտության ժանրի երաժիշտներ
Կատեգորիա:Երաժշտական պրոդյուսերներ
Այստեղ նույնպես կան վագրեր

**Այստեղ նույնպես կան վագրեր** (), կարճ պատմվածք, որը գրվել է Սթիվեն Քինգի կողմից։ Այն առաջին անգամ տպագրվել է 1968 թվականին Ubris ամսագրի գարնանային համարում, իսկ 1985 թվականին տեղ է գտել Քինգի «Կմախքների անձնակազմ» ժողովածուում։ Այս պատմությունը չափազանց կարճ է և պատմում է մի տղայի մասին, ով հավատում էր, որ իր դպրոցի լոգարանում վագր է թաքնվում։
Պատմվածքի վերնագիրը նման է «Այստեղ կլինեն վիշապներ» արտահայտությանը, որն օգտագործվում է քարտեզներ կազմելիս՝ տվյալ տեղանքի կենդանիների մասին զգուշացնելու համար։ Քինգը կրկին այս արտահայտությունը օգտագործել է իր մեկ այլ պատմվածքում։
Ինչպես հեղինակը նշել է, սա նրա առաջին պատմվածքներից մեկն է, որը նա գրել է, երբ դեռ սովորում էր ավագ դպրոցում։

## Սյուժե
Չարլզը սովորում էր երրորդ դասարանում։ Նա լոգարան գնալու կարիք ուներ, սակայն նրա ուսուցչուհի տիկին Բըրդը նրան դուրս էր թողնում՝ միայն անհարմար իրավիճակում դնելուց հետո։ Մտնելով սանհանգույց՝ նա տեսնում է գետնին պառկած վագրին։ Նա կանգնում է դռան մոտ, սակայն սարսափում է ներս մտնել։ Քիչ ավելի ուշ, իր դասընկերներից Քենի Գրիֆինը գնում է այնտեղ, որ Չարլզին դասարան կանչի։ Այդժամ Չարլզը սկսում է արտասվել, իսկ Քենին նրան հանգստացնում է և ասում, որ ինքն է այդ չար կատակի հեղինակը։ Չարլզը վազում է դուրս և, երբ դժվարությամբ ստիպում է ինքն իրեն ետ գնալ, տեսնում է, որ Քենիի վերնաշապիկի մի հատված վագրի մագիլներում է։ Այնուհետև տիկին Բըրդը գտնում է իր երկու աշակերտներին։ Չարլզը գնում է դասարան և շարունակում է կարդալ «Ճանապարհներ ամենուր» գիրքը։ Պատմվածքն ավարտվում է։

## Ծանոթագրություններ

Կատեգորիա:Սթիվեն Քինգի ստեղծագործություններ
Ատոկոս

մինի|ձախից|Ատոկոսը ընդունում է մաքրասեր մարդկանց

**Ատոկոս** (), հունական անմարդաբնակ կղզի Հոնիական ծովում։ Կղզին մտնում է Իթակե դիմոսի կազմի մեջ։ Մագնատ Պանայոտիս Ցակոսի () մասնավոր սեփականությունն է։ 2011 թվականից կղզին համարվում է անմարդաբնակ, սակայն զբոսաշրջիկների մուտքը արգելված չէ։ «Ատակոս» բառը հունարենից բառացի թարգմանած նշանակում է «ծնված աղքատ բուսականությամբ»։

## Աշխարհագրություն
Ատոկոսը Հոնիական կղզիներից մեկն է։ Կղզու մակերեսը 4,4 քառակուսի կիլոմետր է, ամենաբարձր կետը գտնվում է ծովի մակարդակից 333 մետր բարձրության վրա։ Հոնիական կղզիներից ամենաարևմտյանն է։ Իթակեից գտնվում է 9 կմ հյուսիս-արևելք, իսկ Կաստոսից՝ 8 կմ հարավ-արևմուտք։ Կղզին գտնվում է Իտալիայի Բրինդիզիի և Պելեպոնեսի Պատրասի միջև գլխավոր նավարկելի ջրանցքին մոտ։

Կղզին լեռնոտ է, ծովախորշերում մի քանի լողափերով և ժայռոտ ափերում քարանձավերով։ Ատոկոսը այծերի բնակատեղի է։

## Ծանոթագրություններ

Կատեգորիա:Անմարդաբնակ կղզիներ
Կատեգորիա:Հոնիական ծովի կղզիներ
Կատեգորիա:Հունաստանի կղզիներ
Ժողովածու (4673)

**Ժողովածու** (4673), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4673 թվի տակ։ Ձեռագիրը գրվել է 1308 թվականին Յովհաննես քահանա գրիչի կողմից  Ավան գյուղում (Վան)։ Ստացողը եղել է Յովհաննես քահանան։ Գրված է թղթի վրա, որը ունի 50.5x33 չափս։ Ձեռագիրը կազմված է 719 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ կարմիր կտավ։ Հիշատակարաններ գրչի՝ 2բ, 167ա, 294բ, 577ա, 664ա և այլուր, հետագայի՝ 2բ, 12ա, 309բ, 457ա, 498բ (17-րդ դար),154բ (1787թ.), 442ա (1798թ.):
## Բովանդակություն
* Սարգսի Խնորհարոյ Մեկնութիւն Կաթուղիկեայց,
* Զաքարիայի կթղ-ի Ճառք,
* Յակ. Սրճեցւոյ Յաղագս Յարութեան տեառն և զինուրացն։
## Ծանոթագրություններ

Կատեգորիա:Մատենադարանի ձեռագրեր
Կներեք, որ ապրում եմ…

**«Կներեք, որ ապրում եմ…»**, ռեժիսոր Ալեքսեյ Պոգրեբնոյի վավերագրական ֆիլմը։ Ֆիլմը և հեղինակներն արժանացել են Ռուսաստանի Դաշնության պետական մրցանակի և մի քանի ազգային և միջազգային կինեմատոգրաֆիական մրցանակների։

## Սյուժե
Ֆիլմը պատմում է Վերա Կազակովայի կյանքի մասին, որ պատմվում է նրա ընտանիքի կողմից։ Ծննդյան օրվանից լինելով հաշմանդամ՝ նա ոչ միայն կարողացել է իր մեջ ուժ գտնել ստանալու արժանի կրթություն, ունեցալ որդի, այլ նաև պայքարել է իր փոքր հայրենիքի վերածննդի համար։

## Ստեղծման պատմություն
Ըստ ռեժիսորի հուշերի՝ ֆիլմի ստեղծման գաղափարը հուշել է մի նամակ, որից նա իմացել է Վերա անունով կնոջ դժվար կյանքի պատմությունը։ Նա մանկուց եղել է հաշմանդամ, տեղաշարժվել է անթացուփներով։ Վերան ոչ թե գոյատևում է, այլ աշխատում իր հայրենիքի վերածննդի ուղղությամբ, որտեղ անցել է իր մանկությունը։ 

## Պարգևներ
* 2003 թվական՝ Ռուսաստանի Դաշնություն պետական մրցանակ (ռեժիսոր և սցենարի հեղինակ Ալեքսեյ Պոգրոբնոյին, օպերատոր Վլադիսլավ Ուսլովին, ձայնագրման ռեժիսոր Վլադիմիր Կորոբեյկինին, ֆիլմի հերոսուհի Վերա Կազակովային),
* 2002 թ. - «Կինոն առանց խոչընդոտների» կինոփառատոնի վավերագրական բաժնի առաջին մրցանակ,
* 2002 թվական՝ «Պատուհան դեպի Եվրոպա» կինոփառատոնի ոչ խաղարկային ֆիլմերի մրցույթի գլխավոր մրցանակ,
* 2002 թվական՝ «Ուղերձ Մարդուն» միջազգային կինոփառատոն, «Ոսկե կենտավրոս» գրան պրի,
* 2002 թվական՝ «Ֆլաերտիանա» վավերագրական ֆիլմերի փառատոն, Մրցանակ լավագույն լիամետրաժ վավերագրական ֆիլմի համար,
* 2002 թվական՝ Միջտարածաշրջանային «Եվրասիական գեղադիտակ» փառատոն, միջազգային ժյուրիի հատուկ մրցանակ լավագույն ռեժիսուրայի համար,
* 2002 թվական՝ Վավերագրական կինոյի «Ռուսաստան» բաց փառատոն, Հեռուստառադիոհեռարձակման ազգային ասոցիացիայի «Բարձր պրոֆեսիոնալիզմի համար» հատուկ դիպլոմ։

## Քննադատություն
Ռուսաստանի հեռուստատեսության ակադեմիայի անդամ Նինա Զվերևան «Կներեք, որ ապրում եմ...» ֆիլմն անվանում է իսկական վավերագրական ֆիլմ, որի մեջ կա հետազոտություն, իրական մարդու մենախոսություն կյանքի իրական պահին։ Չնայած նրան, որ այն նվիրված է հաշմանդամներին, սա հուզիչ հաղորդում չէ։ «Կան այդպիսի հաշմանդամներ, որոնց կողքին նորմալ մարդն րեն զգում է ավելի թերի։ Ֆիլմի հերոսուհին այնքան ոչ հաշմանդամ է»։

Մեկ անգամ հերոսուհին ասել է, որ ֆիլմում ամեն ինչ չէ, որ իրեն դուր է գալիս։ Հիմնական նկատառումն այն է, որ ռեժիսորը նրան ցույց տվեց որպես կին՝ բաց թողնելով նրա բազմակողմանի անհատականության գրական ստեղծագործական կողմը։ Ռեժիսորը պնդում է, որ ֆիլմն իրեն դուր չի գալիս. «Ինձ այն թվում է միատոն, բավական հարթ։ Ես հիշում եմ, որ երբ մենք դասավորում էինք նյութերը, փորձում էինք ձգել ֆիլմը ձայնի օգնությամբ։ Այդպես ստացվեց, որովհետև Վերա Վասիլիևնան անընդհատ փորձում էր ղեկավարել ինձ։  Այդ պատճառով էլ ֆիլմում միայն մենախոսություններ են և գրեթե չկա գործողություն։ Վերա Վասիլիևնան մեզ հնարավորություն չտվեց նկարել իրեն այնպես, ինչին նա արժանի  էր»։

## Ծանոթագրություններ

Կատեգորիա:Ռուսական վավերագրական ֆիլմեր
Մեկնութիւն կաթուղիկեայց (4674, Սարգիս Շնորհալի)

**Մեկնութիւն կաթուղիկեայց,Սարգիս Շնորհալի** (4674), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4674 թվի տակ։ Ձեռագիրը գրվել է 1333 թվականին Կարապետ գրիչի կողմից  Աղթամարում։  Ստացողը եղել է Յակոբ տանուտէրն։ Գրված է թղթի վրա, որը ունի 47x32 չափս։ Ձեռագիրը կազմված է 513 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։  Կազմը՝ կաշեպատ տախտակ դրոշմազարդ, աստառը՝ մերտազարդ կտավ։ Հիշատակարաններ գրչի՝ 11բ, 287ա, 336ա, 341ա, 510բ, 512ա և այլուր, հետագայի՝ 17բ, 512ա, 513բ և այլուր (1459թ.), 514ա (18-րդ դար), 512 (1840թ.):

## Ծանոթագրություններ

Կատեգորիա:Մատենադարանի ձեռագրեր
Անա Միլան

**Անա Բելեն Գարսիա Միլան** (, ), իսպանացի դերասանուհի, հաղորդավար, մոդել, լրագրող և գրող։ Ճանաչում է ձեռք բերել «Ֆիզիկա կամ քիմիա» հեռուստասերիալում կատարած Օլիմպիայի դերի շնորհիվ։

## Կենսագրություն
Անա Միլանը եղել է ընտանիքի երեք երեխաներից ամենակրտսերը։ Սկզբում զբաղվել է մոդելի մասնագիտությամբ, իսկ քոլեջն ավարտելուց հետո՝ լրագրությամբ, սակայն ի վերջո դարձել է դերասանուհի։ Մադրիդ տեղափոխվելուց հետո գրեթե անմիջապես ստանում է աշխատանք Antena 3 հեռուստաալիքում, միաժամանակ շարունակելով մոդելի աշխատանքը։ Մասնակցում է բազմաթիվ թատերական բեմադրությունների և հեռուստատեսային ծրագրերին։ 2008 թվականին նա հրավիրվել է կատարելու անգլերենի ուսուցչուհի Օլիմպիայի դերը «Ֆիզիկա կամ քիմիա» սերիալում, որտեղ նա նկարահանվել է մինչև նախագծի փակումը 2011 թվականին (յոթերորդ սեզոն)։

2011 թվականին լույս է տեսել Աննա Միլանի «Մեքս Միլանում» գիրքը։

«Ֆիզիկա կամ քիմիա» սերիալի ավարտվելուց հետո նկարահանվել է Antena 3 ալիքի՝ տասը մասից բաղկացած El tiempo entre costuras սերիալում, որի պրեմիերան կայացել է 2012 թվականի հունվարին. այդ սերիալում նա կատարել է Բերտա Սթերլինգի դերը։

Անա Միլանը ամուսնացած է Խորխե Խուան Պերեսի հետ։ Ունի որդի առաջին ամուսնությունից։

## Ֆիլմագրություն

### Սերիալներ

### Ֆիլմեր

## Մրցանակներ և անվանակարգեր

## Ծանոթագրություններ

Կատեգորիա:Իսպանացի դերասանուհիներ
Կատեգորիա:Իսպանացի լրագրողներ
Կատեգորիա:Իսպանացի դրամատուրգներ
Կատեգորիա:Իսպանացի գրողներ
Կատեգորիա:Իսպանացի մոդելներ
Կատեգորիա:Իսպանացի հեռուստատեսային դերասանուհիներ
Կատեգորիա:Իսպանացի կինոդերասանուհիներ